
Ministru kabineta sēdes protokollēmums

Informatīvais ziņojums "Par atļauju Finanšu ministrijai (Valsts ieņēmumu dienestam) uzņemties papildu valsts budžeta ilgtermiņa saistības un īstenot Eiropas Savienības programmas “Fiscalis programma sadarbībai nodokļu uzlikšanas jomā” projektu"

· 1. Pieņemt zināšanai iesniegto informatīvo ziņojumu.
· 2. Atļaut Finanšu ministrijai (Valsts ieņēmumu dienestam) uzņemties jaunas valsts budžeta ilgtermiņa saistības budžeta apakšprogrammā 73.07.00 "Eiropas Kopienas finansētie projekti iekšējā tirgus uzlabošanai nodokļu un muitas sistēmā" 2025.-2028. gadam līdz 9 milj. euro projekta "Vispārējās sadarbības aktivitātes nodokļu jomā" īstenošanai.
· 3. Nepieciešamības gadījumā projekta "Vispārējās sadarbības aktivitātes nodokļu jomā" izdevumu segšanai nodrošināt priekšfinansējumu, kas nepārsniedz 18 697 euro, no budžeta resora "74. Gadskārtējā valsts budžeta izpildes procesā pārdalāmais finansējums" programmas 80.00.00 "Nesadalītais finansējums Eiropas Savienības politiku instrumentu un pārējās ārvalstu finanšu palīdzības projektu un pasākumu īstenošanai".
· 4. Gadījumā, ja no valsts budžeta tiek piešķirts šī protokollēmuma 3. punktā minētais valsts budžeta priekšfinansējums, pēc projekta pabeigšanas un noslēguma maksājuma saņemšanas no Eiropas Komisijas Finanšu ministrijai (Valsts ieņēmumu dienestam) nodrošināt līdzekļu ieskaitīšanu valsts pamatbudžeta ieņēmumos izlietotā valsts budžeta priekšfinansējuma apmērā.

